**Documente necesare pentru cazarea în campusul studențesc „Tudor Vladimirescu”**

**Până marți, 22.09.2020, studenții familiști și studenții care pot beneficia, conform legii, de gratuitate la cazare sau de cazare redusă cu 50%, trebuie să trimită documentele doveditoare la adresa de email** [**secretariatsim@tuiasi.ro**](mailto:secretariatsim@tuiasi.ro)**.**

În acest an, cazările se vor desfășura online, fără ca studenții să ia legătura fizic cu Prodecanul facultății. Studenții vor primi prin email, de la comisia de cazare a facultății, căminul și camera în care vor locui în noul an universitar, respectiv data la care vor fi programați pentru a se prezenta la administrația căminului să ridice cheile camerei.

1. **Studenți familiști**

Studenții familiști trebuie să trimită la adresa de email [secretariatsim@tuiasi.ro](mailto:secretariatsim@tuiasi.ro), până marți 22.09.2020, următoarele documente scanate pentru a beneficia de o cameră în căminele T7-T8 sau T20-T21:

* copie după certificatul de căsătorie;
* adeverinţă de student pentru soţul / soţia de la altă universitate de stat în care se va specifica dacă urmează cursuri la buget sau taxă – dacă este cazul;
* copie după certificatul de naştere al copilului – dacă este cazul;

1. **Studenți care pot beneficia, conform legii, de cazare gratuită sau redusă cu 50%**

Studenții care pot beneficia, conform legii, de gratuitate la cazare sau de reducerea tarifului de cămin cu 50% trebuie să trimită documentele solicitate, scanate, la adresa de email [secretariat@tuiasi.ro](mailto:secretariat@tuiasi.ro), până marți, 22.09.2020.

Vor beneficia de **cazare gratuită sau redusă cu 50%** studenții înscriși la prima facultate, pe locuri la buget, dacă se încadrează în următoarele categorii:

|  |  |  |  |  |
| --- | --- | --- | --- | --- |
| **Nr. crt.** | **Categorie** | **Limită de vârstă** | **Documente doveditoare** | **Cazare gratuită/procent reducere** |
| 1. | Copiii personalului didactic și didactic auxiliar în activitate | 26 de ani împliniți la data înregistrării cererii de cazare pentru studenții din ciclurile de studii de licență și master.  30 de ani împliniți la data înregistrării cererii de cazare pentru studenții din ciclul de studii de doctorat. | * Adeverinţă de salariat a părintelui vizată de inspectoratul şcolar din teritoriu din care să reiasă că în anul şcolar în curs este în activitate * Copie după certificatul de naștere al studentului | Cazare gratuită |
| 2. | Copiii personalului didactic şi didactic auxiliar pensionat din sistemul de învăţământ | 26 de ani împliniți la data înregistrării cererii de cazare pentru studenții din ciclurile de studii de licență și master.  30 de ani împliniți la data înregistrării cererii de cazare pentru studenții din ciclul de studii de doctorat. | * Copie după decizia de pensionare * Copie după certificatul de naștere al studentului | Cazare gratuită |
| 3. | Copiii personalului nedidactic din sistemul de învăţământ | 26 de ani împliniți la data înregistrării cererii de cazare pentru studenții din ciclurile de studii de licență și master.  30 de ani împliniți la data înregistrării cererii de cazare pentru studenții din ciclul de studii de doctorat. | * Adeverinţă de salariat a părintelui vizată de inspectoratul şcolar din teritoriu din care să reiasă că în anul şcolar în curs este în activitate * Copie după certificatul de naștere al studentului | Cazare gratuită |
| 4. | Studenţii orfani de unul sau ambii părinţi | 26 de ani împliniți la data înregistrării cererii de cazare pentru studenții din ciclurile de studii de licență și master.  30 de ani împliniți la data înregistrării cererii de cazare pentru studenții din ciclul de studii de doctorat. | * Copie după certificatul de deces * Copie după certificatul de naștere al studentului | Cazare gratuită |
| 5. | Studenții aflați în regim de protecție specială: persoane provenite din case de copii, centre de asistență sau plasament familial | Nu este cazul | * Adeverinţă eliberată de instituţia respectivă | Cazare gratuită |
| 6. | Studenții străini fără plata taxelor de școlarizare, bursieri ai statului român, sau fără bursă | Nu este cazul | * Nu este cazul - sunt deja înregistrați în baza de date a universității | Cazare gratuită |
| 7. | Studenții cu dizabilități și însoțitorii acestora | Nu este cazul | * Certificat medical | Cazare gratuită |
| 8. | Studenţii cu handicap grav şi accentuat | Nu este cazul | * Certificat medical prin care se atestă gradul de handicap | Reducere cu 50% a tarifului de cazare |

După ce au primit prin email, de la comisia de cazare a facultății, căminul și camera în care vor locui în noul an universitar, studenții vor prezenta la administrația căminului următoarele documente:

* cartea de identitate: original + copie;
* 1 fotografie tip „carte de identitate” ce va fi utilizată pentru legitimația de cămin;
* documentele suplimentare în original pentru studenții căsătoriți – documentele ce au transmise scanat la facultate;
* documente suplimentare în original pentru studenții ce pot beneficia de cazare gratuită sau redusă cu 50% (punctele 1-8) - documente ce au fost transmise scanat la facultate;

**Sprijin la plata chiriei pentru studenţii proveniți din familii cu venituri reduse**

Studenții care provin din familii cu venituri reduse și care locuiesc în chirie, în afara căminelor studențești, pot beneficia de sprijin lunar din partea universității pentru plata chiriei cu sumele prezentate în tabelul de mai jos. Aceste sume pot varia, în funcție de actualizările realizate de Ministerul Educației și Cercetării. Studenții pot primi subvenția individuală de cazare dacă îndeplinesc următoarele condiții impuse de prevederile OUG nr. 73/2004:

* este student la cursurile de zi, bugetar şi prezintă situaţia şcolară;
* prezintă un dosar care conţine copia după contractul de închiriere pentru suprafeţe cu destinaţia de locuinţă, înregistrată la Administraţia Finanţelor Publice a județului Iaşi;
* prezintă copie după B.I./C.I. din care să rezulte unde locuieşte în municipiul Iaşi;
* acte doveditoare din care să rezulte veniturile brute lunare pe membru de familie, care nu depăşesc salariul minim brut pe economie;
* acte pentru persoanele aflate în întreţinerea părinţilor pentru continuarea studiilor până la vârsta de 25 ani.

|  |  |  |
| --- | --- | --- |
| **Nr. crt.** | **Luna** | **Contravaloare lunară a subvenției**  **- lei -** |
| 1. | Ianuarie | 160 |
| 2. | Februarie | 160 |
| 3. | Martie | 135 |
| 4. | Aprilie | 110 |
| 5. | Mai | 96 |
| 6. | Iunie | 80 |
| 7. | Iulie | 80 |
| 8. | August | 80 |
| 9. | Septembrie | 80 |
| 10. | Octombrie | 110 |
| 11. | Noiembrie | 151 |
| 12. | Decembrie | 160 |